** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 31. jūlijā Nr. 99**

(protokols Nr. 6, 61. p.)

**Par Dzelzavas Pakalnu pamatskolas direktora amata konkursa izsludināšanu un Madonas novada pašvaldības iekšējā normatīvā akta Nr. 11 “Dzelzavas Pakalnu pamatskolas direktora amata pretendentu atlases konkursa nolikums” izdošanu**

Ministru kabineta 2014. gada 19. augusta noteikumi Nr. 496 “Kārtība un vērtēšanas nosacījumi valsts un pašvaldību izglītības iestāžu (izņemot augstskolas un koledžas) vadītāju un pašvaldību izglītības pārvalžu vadītāju amatu pretendentu atlasei” nosaka, ka izglītības iestādes vadītājs tiek iecelts konkursa kārtībā un pretendentu atlasi nodrošina izglītības iestādes dibinātājs.

Madonas novada pašvaldības dome jau 2025. gada 12. jūnijā ar lēmumu Nr. 316 (protokols Nr. 10, 19. p.) apstiprināja Dzelzavas Pakalnu pamatskolas direktora amata pretendentu atlases konkursa nolikumu (turpmāk – konkursa nolikums). Konkursa nolikumā noteiktajā termiņā tika saņemts viena pretendenta pieteikums. Pretendents konkursa nolikumā noteiktajā kārtībā 2025. gada 17. jūlijā tika aicināts kompetenču interviju. Saskaņā ar konkursa nolikuma 3.11. punktu, pretendenta kandidatūra tiek atzīta par neatbilstošu vakantajam amatam, ja viņš nav saņēmis vairāk kā 60% jeb 24 punktus no kopējā iespējamā punktu skaita. Apkopojot komisijas locekļu vērtējumu konstatēts, ka pretendents nav saņēmis vērtējumu vismaz 60% apmērā, kas nozīmē, ka izsludinātais konkurss ir beidzies bez rezultāta.

Saskaņā ar konkursa nolikuma 3.19. punktu, ja konkurss ir noslēdzies bez rezultāta, pašvaldība izsludina atkārtotu konkursu uz vakanto amata vietu.

Madonas novada Centrālās administrācijas Izglītības pārvalde ir sagatavojusi Dzelzavas Pakalnu pamatskolas direktora amata pretendentu atlases konkursa nolikuma projektu.

Noklausījusies sniegto informāciju, pamatojoties uz Ministru kabineta 2014. gada 19. augusta noteikumu Nr. 496 “Kārtība un vērtēšanas nosacījumi valsts un pašvaldību izglītības iestāžu (izņemot augstskolas un koledžas) vadītāju un pašvaldību izglītības pārvalžu vadītāju amatu pretendentu atlasei” 4.1., 4.2. un 4.3. apakšpunktiem, ņemot vērā 22.07.2025. Finanšu komitejas atzinumu, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Izsludināt atkāroti konkursu uz vakanto Dzelzavas Pakalnu pamatskolas direktora amatu.
2. Izdot Madonas novada pašvaldības iekšējo normatīvo aktu Nr. 11 “Dzelzavas Pakalnu pamatskolas direktora amata pretendentu atlases konkursa nolikums”.
3. Madonas novada Centrālās administrācijas Attīstības nodaļas sabiedrisko attiecību speciālistiem, sadarbībā ar Izglītības pārvaldi, nodrošināt sludinājuma par konkursu publicēšanu pašvaldības tīmekļa vietnē www.madona.lv, kā arī citās pašvaldības administrētās sociālās saziņas platformās.

*Pielikumā: Dzelzavas Pakalnu pamatskolas direktora amata pretendentu atlases konkursa nolikums.*

 Domes priekšsēdētājs A. Lungevičs

*Seržāne 26136230*